คดีโทรมหญิงในเดลี พ.ศ. 2555
ตุลาการศาลแขวงเบิกตัวราม สิงห์ เป็นครั้งแรกเมื่อวันที่ 18 ธันวาคม 2555 ราม สิงห์ ไม่ยินยอมให้ผู้เสียหายชี้ตัว ครั้นราว 05:45 นาฬิกาของวันที่ 11 มีนาคม 2556 เขาถูกพบเป็นศพโดยแขวนคอกับช่องลมในห้องขังที่เรือนจำติหาร เจ้าพนักงานกล่าวว่า ไม่แน่ชัดว่าเขาฆ่าตัวตายหรือถูกฆ่าตาย แต่ทนายฝ่ายจำเลยและครอบครัวของเขาเชื่อว่า เขาถูกฆ่า
แผ่นดินไหวในประเทศอัฟกานิสถาน พ.ศ. 2558
ผู้เสียชีวิตมีจำนวนทั้งสิ้น 390 คน ใน 3 ประเทศ ผู้บาดเจ็บมีจำนวนทั้งสิ้น 2,713 คน ใน 4 ประเทศ จำนวนผู้เสียชีวิตและบาดเจ็บรายประเทศแจกแจงไว้ที่ตารางด้านล่าง ในประเทศอัฟกานิสถาน ผู้เสียชีวิต 12 คนในจำนวนทั้งหมดเป็นเด็กหญิงอายุระหว่าง 10–15 ปี เสียชีวิตจากเหตุเหยียบกันในขณะวิ่งหนีออกจากอาคารโรงเรียนแห่งหนึ่งในจังหวัดตาคาร์ ในประเทศอินเดีย ผู้เสียชีวิตทั้งหมดอยู่ในรัฐชัมมูและกัศมีร์ ในประเทศทาจิกิสถาน มีผู้บาดเจ็บเป็นเด็ก 14 คนจากบันไดอาคารเรียนถล่มในจังหวัดฮัตลอน